CELEX: E2010C0159
Language: hu
Date: 2010-04-21 00:00:00
Title: Az EFTA Felügyeleti Hatóság 159/10/COL határozata ( 2010. április 21. ) a szarvasmarhák fertőző rhinotracheitise tekintetében Norvégiának nyújtott kiegészítő garanciákról

16.12.2010   
            
            
               HU
            
            
               Az Európai Unió Hivatalos Lapja
            
            
               L 332/43
            
         AZ EFTA FELÜGYELETI HATÓSÁG 159/10/COL HATÁROZATA
   (2010. április 21.)
   a szarvasmarhák fertőző rhinotracheitise tekintetében Norvégiának nyújtott kiegészítő garanciákról
   AZ EFTA FELÜGYELETI HATÓSÁG,
   tekintettel az Európai Gazdasági Térségről szóló megállapodásra és különösen annak 17. cikkére, valamint 1. jegyzőkönyvére és különösen annak 4. cikke d) bekezdésére,
   tekintettel az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére és különösen annak 1. cikke c) bekezdésére,
   tekintettel az EGT-megállapodás I. melléklete I. fejezetének 4.1.1. pontjában említett jogi aktusra, a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1), a módosításokkal, és az 1. jegyzőkönyvben foglalt, az EGT-megállapodásra vonatkozó kiigazításokkal, különösen a jogi aktus 10. cikke (1) bekezdésének vonatkozásában,
   tekintettel az EGT-megállapodás I. melléklete I. fejezetének 4.2.80. pontjában említett jogi aktusra, a 64/432/EGK tanácsi irányelvnek a szarvasmarhafélék Közösségen belüli kereskedelme esetében a szarvasmarhák fertőző rhinotracheitisével kapcsolatos további garanciákra vonatkozó végrehajtásáról és az egyes tagállamok által benyújtott felszámolási programok jóváhagyásáról szóló, 2004. július 15-i 2004/558/EK bizottsági határozatra (2), a módosításokkal,
   tekintettel az EFTA Felügyeleti Hatóság 31/94/COL határozatának (3) módosításáról szóló és Norvégiának a szarvasmarhák fertőző rhinotracheitise tekintetében a betegségtől való mentességének védelme érdekében bizonyos kiegészítő garanciákat nyújtó, a szarvasmarhák fertőző rhinotracheitise tekintetében Norvégiának nyújtott kiegészítő garanciákról szóló, 1994. június 27-i 74/94/COL határozatára (4),
   mivel:
   
               (1)
            
            
               Norvégia a 74/94/COL határozattal kiegészítő garanciákat kapott a szarvasmarhák fertőző rhinotracheitise tekintetében.
            
         
               (2)
            
            
               A 74/94/COL határozat elfogadása óta a betegségre vonatkozó nemzetközi szabályokkal való összhang és a betegség Unión belüli hatékonyabb ellenőrzésének biztosítása érdekében a szarvasmarhák fertőző rhinotracheitisére vonatkozó kiegészítő garanciákról szóló európai uniós jogszabályokat módosították.
            
         
               (3)
            
            
               A módosított 2004/558/EK határozatot a 48/2005 vegyes bizottsági határozattal (5) az EGT-megállapodás I. melléklete I. fejezetének 4.2.80. pontjaként belefoglalták a megállapodásba.
            
         
               (4)
            
            
               A norvég kormány úgy véli, hogy országának területe a 64/432/EGK irányelv 10. cikkének (1) bekezdése értelmében mentes a szarvasmarhák fertőző rhinotracheitisétől. Norvégia igazoló dokumentumokat nyújtott be az EFTA Felügyeleti Hatóságnak annak alátámasztására, hogy a helyzet ellenőrzése folyamatos, tehát Norvégia megfelelő felügyelettel rendelkezik annak biztosítására, hogy területe mentes legyen a szarvasmarhák fertőző rhinotracheitisétől.
            
         
               (5)
            
            
               Norvégia kérte az EFTA Felügyeleti Hatóságot a 74/94/COL határozatának aktualizálására, tekintettel a szarvasmarhák fertőző rhinotracheitisére vonatkozó, a szarvasmarhák unión belüli kereskedelmében alkalmazandó kiegészítő garanciákkal kapcsolatos új jogszabályi változásokra.
            
         
               (6)
            
            
               A 74/94/COL határozatot ezért a szarvasmarhák fertőző rhinotracheitisére vonatkozó, a szarvasmarhák Unión belüli kereskedelmében alkalmazandó kiegészítő garanciákkal kapcsolatos legfrissebb jogszabályi változásoknak megfelelően az áttekinthetőség és a jogi következetesség érdekében helyénvaló hatályon kívül helyezni.
            
         
               (7)
            
            
               Az új határozat továbbra is fenntartja a Norvégia számára korábban már biztosított garanciákat, valamint hozzáigazítja azokat a vonatkozó EGT-jogszabályokban, különösen a módosított 2004/558/EK határozatban foglalt új kritériumokhoz.
            
         
               (8)
            
            
               Az e határozatban előírt intézkedések összhangban vannak az EFTA Felügyeleti Hatóság munkáját segítő EFTA állategészségügyi bizottság véleményével,
            
         ELFOGADTA EZT A HATÁROZATOT:
   1. cikk
   Norvégia valamennyi régiója mentes a szarvasmarhák fertőző rhinotracheitisétől.
   2. cikk
   Norvégia megkapja a módosított 2004/558/EK határozatban foglalt, a szarvasmarhák fertőző rhinotracheitisére vonatkozó, a szarvasmarhák Európai Gazdasági Térségen (a továbbiakban: EGT) belüli kereskedelmében alkalmazandó kiegészítő garanciákat.
   3. cikk
   Norvégia a módosított 2004/558/EK határozat II. mellékletében felsorolt uniós tagállamokéval azonos státusszal rendelkezik.
   4. cikk
   A 74/94/COL határozat hatályát veszti.
   5. cikk
   Ez a határozat 2010. április 21-én lép hatályba.
   6. cikk
   Ennek a határozatnak a Norvég Királyság a címzettje.
   7. cikk
   Csak az angol nyelvű szöveg hiteles.
   
      Kelt Brüsszelben, 2010. április 21-én.
      
         
            az EFTA Felügyeleti Hatóság részéről
         
         Per SANDERUD
         
            elnök
         
         Sverrir Haukur GUNNLAUGSSON
         
            testületi tag
         
      
   
   
      (1)  HL 121., 1964.7.29., 1977/64.
   
      (2)  HL L 249., 2004.7.23., 20. o. és 22. EGT-kiegészítés, 2008.4.24., 170. o.
   
      (3)  HL L 138., 1994.6.2., 43. o.
   
      (4)  HL L 247., 1994.9.22., 50. o.
   
      (5)  HL L 239., 2005.9.15., 15. o.